cyanic-selkie/wikianc huggingface dataset:
Զանգվածային սպանություն Ռեդկինոյում
Հետևանքներ
Սպանությունից հետո սենատոր Ֆրանց Կլինցևիչն առաջարկել է խստացնել որսորդական զենքի տրամադրման կանոնները ։
Արտաքին հղումներ
Կատեգորիա:2017 սպանություններ
Նահապետ Արշակյան
Նահապետ Մաթևոսի Արշակյան (1994, ապրիլի 26, Հայաստան, Երևան) հայ աճպարար, իլյուզիոնիստ։ Հայաստանի իլյուզիոնիստների ասոցիացիայի նախագահ և Ռուսական իլյուզիոնիստների ասոցիացիայի (Russian Association of Magician) անդամ։
Կենսագրություն
Նահապետ Արշակյանը ծնվել է 1994 թվականի ապրիլի 26-ին Հայաստանի Երևան քաղաքում։ Միջնակարգ կրթությունը ստացել է Միսաք Մանուշյանի անվան թիվ 48 հիմնական դպրոցում։ Սովորելուն զուգահեռ այդ տարիների ընթացքում հասցրել է ուսումնասիրել և դառնալ լավագույներից մեկը քանդակագործության և նկարչության ոլորտում։ Ինչից հետո կրթությունը շարունակել է Երևանի ինֆորմատիկայի պետական քոլեջում 2008-2012 թթ․։ 2012 թվականի հունիսի 19-ին զորակոչվել է ՀՀ Զինված Ուժեր։
2012 թվականի հունվարից սկսել է հետաքրքրվել աճպարարությամբ։ Սկզբնական շրջանում Նահապետը տարբեր աճպարարների դիտում էր միայն հեռուստացույցով։ Դա պայմանավորված էր նրանով, որ Հայաստանում արվեստի այդ ճյուղը զարգացած չէր։ Հետագայում գրանցելով առաջին հաջողությունները այդ ասպարեզում՝ որոշում է զարգացնել այն Հայաստանի սահմաններում ևս։ 2012 թվականի ապրիլի 1-ին արդեն իսկ ոլորտով հետաքրքրված անձանց միահամուռ ուժերով ստեղծվում է Հայ աճպարարների միությունը։ Նահապետը պրոֆեսսիոնալ աճպարար ճանաչվեց 2014 թվականին։ Իսկ ահա 2017 թվականին գրանցեց առաջին մեծ հաղթանակը միջազգային հարթակում։
2017 թվականի մարտի 19-ին Մոսկվայում մասնակցել է 21-րդ միջազգային չեմպիոնատին և հաղթել, միանգամից անդմակցելով հանրահայտ «Ռուսական իլյուզիոնիստների ասոցիացիա»-ին (Russian Association of Magician)։ Նահապետ Արշակյանը մասնագիտացած է «Close-up», «Stand up», «Mentalism»  և «Stage Magic» ժանրերում։
2018 թվականի ապրիլի 26 ին, իր ծննդյան օրը առաջի անգամ որոշում է կատարել է կյանքի համար վտանգավոր հնարք, և հենց նույն օրը իրականացնում։ Հնարքը, որը իրենից ներկայացնում էր ձեռնաշղթաներից ազատում տասը վայրկյանում, ամեն ձեռքը կապված տարբեր մեքենաներից։ Հնարքը անցնում է հաջող, որից հետո Նահապետը սկսում է օր ու գիշեր նոր ու նոր վտանգավոր հնարքներ մտածել ու կատարել ինչպիսիք են՝ կախված այրվող պարաններից ազատումը, զսպաշապիկից փախուստ, ձրկվել այրվող ձողից։ Իր կարիերայի ընթացքում մասնակցել է տարբեր հեռուստատեսային նախագծերի։ Հեղինակ է բազմաթիվ աճպարարական հնարքների։
2018 թվականի ձմռանը համագործակցում է «Շանթ» հեռուստաընկերության հետ և առաջին անգամ Հայաստանում մեկնարկում է ինքնատիպ ժամանցային ծրագիր, որը կոչվում է «Քո Երազանքը»։ Հաջողված և սիրված հեռուստանախագծից հետո Նահապետը բացահայտում է մի նոր հետաքրքրություն և սկսում է զբաղվել ֆիլմերի արտադրության ուսումնասիրությամբ։
2019 թվականին մասնակցում է Արմենիա հեռուստաընկերության «Երգիր թէ կարող ես» ծրագրի 2-րդ և 3-րդ եթերաշրջաններին։
Նահապետ Արշակյանը նշել է, որ ․
Ծանոթագրություններ
Կատեգորիա:Հայ աճպարարներ
Կուզովատովսկի շրջան
Կուզովատովսկի շրջան (Кузоватовский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Կուզովատովո ։
Աշխարհագրություն
Շրջանի տարածքի մակերեսը կազմում է 2098 կմ²։
Բնակչություն
2013 թվականի մարդահամարի արդյունքներով շրջանում բնակվում էր 21317 մարդ։ Բնակչության խտությունը կազմում էր 10,16 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սեն Լորան դը Կոնյակ
Սեն Լորան դը Կոնյակ (Saint-Laurent-de-Cognac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 888 մարդ, բնակչության խտությունը` 81.69 մարդ/կմ²։ Բնակավայրը զբաղեցնում է 10.87 կմ² տարածք։
Կառլոս Կրտսեր
Կառլոս Կրտսեր (Charles le Jeune, 772 - դեկտեմբերի 4, 811), ֆրանկների թագավոր։ Գահակալել է 800- 811 թվականներին։
Կենսագրություն
Կառլոսը եղել է Կառլոս Մեծի երկրորդ տղան և նրա երկրորդ կնոջ առաջին տղան։ Երբ Կառլոս Մեծը իր իշխանությունը բաժանեց որդիների միջև, Կառլոս Կրտսերը ստացավ ֆրանկների թագավոր տիտղոսը ։ Նա 800 թվականի դեկտեմբերի 25-ին թագադրվեց Հռոմում։ Մինչ այդ նա կառավարում էր Մենի կոմսությունը։ Նրա ավագ եղբայրը՝ Պիպին Սապատավորը, զրկվել էր ժառանգությունից, իսկ նրա կրտսեր եղբայրները ժառանգություն ստացան Իտալիան և Ակվինատիան։
789 թվականին Կառլոս Կրտսերի հայրը նրան առաջարկեց ամուսնանալ Էլֆրեդեյի հետ, ով Մերսիայի թագավորի աղջիկն էր։ Թագավորը պնդում էր, որ դա կարող է իրականացվել միայն այն դեպքում, երբ Կառլոս Մեծի աղջիկը ամուսնանա նրա տղայի հետ ։ Կառլոսը նեղացավ և նավահանգիստը փակեց անգլիացի վաճառականների համար։ Հետագայում նավահանգիստը նորից բացվեց և առևտրական կապերը վերականգնվեցին, իսկ 796 թվականին Կառլոս Մեծը և Մերսիայի թագավորը կնքեցին Անգլիայի պատմության մեջ առաջին հայտնի առևտրական դաշինքը։
Սեն Լորան դը Կոնյակ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Կառլոս Կրտսեր
Կենսագրություն
Կառլոս Կրտսերը վախճանվեց Բավարիայում 811 թվականի դեկտեմբերի 4-ին։
Սեն Լորան դը Կոնյակ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մարլեմոն
Մարլեմոն (Marlemont), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 143 մարդ, բնակչության խտությունը` 14.21 մարդ/կմ²։ Բնակավայրը զբաղեցնում է 10.06 կմ² տարածք։
Աշխարհագրություն
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 25 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Սան Կվիրիկո դ’Օրչա
Սան Կվիրիկո դ’Օրչա (San Quirico d'Orcia), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 2460 մարդ (2008 թվականի տվյալներով)։ Խտությունը՝ 59 մարդ/կմ²։ Տարածքը՝ 42 կմ²։ Էլեկտրոնային փոստ՝ 53027։ Հեռախոսային կոդ՝ 0577։
Ժողովրդագրություն
Բնակչության աճը․
Արտաքին հղումներ
Կատեգորիա:Իտալիայի բնակավայրեր
Ագապի (վեպ)
«Ագապիի պատմությունը» (հայատառ «Ագապի հիքեայեսի»), Հովսեփ Վարդանյանի հայատառ թուրքերենով գրած վեպը, որում խիստ քննադատվում են 19-րդ դարի կեսերին Կոստանդնուպոլսի հայ գաղութում ծավալված պառակտիչ բնույթ ունեցող կրոնական խնդիրները։
Վեպի ընդունելությունն հայ կաթողիկեների շրջանում
Հովսեփ Վարդանյանի «Ագապիի պատմությունը» վեպը, չնայած հեղինակի հայ կաթողիկե համայնքին պատկանելու հանգամանքին, խիստ բացասական ընդունելության է արժանանում հայ կաթողիկե հոգևորականների շրջանում։ Այդ ժամանակվա հայ կաթողիկե համայնքի առաջնորդ Անտոն Հասունյանը մի կոնդակ հրապարակեց, որում խստորեն դատապարտեց «Ագապի» վեպը և արգելեց այն ընթերցել հայ կաթողիկեներին.
Սակայն այս արգելքն մեծ ազդեցություն չունեցավ հայ-կաթողիկե հասարակության վրա և միայն ավելի բորբոքեց հետաքրքրությունն «Ագապի» վեպի նկատմամբ։ Այս հանգամանքից ելնելով Անտոն Հասունյանը դիմում է Վատիկան և վեպն ընդգրկել է տալիս Կաթոլիկ եկեղեցու կողմից արգելված գրքերի ցանկում.
Վեպի սյուժեն
Հայատառ թուրքերենով գրված «Ագապիի պատմությունը» վեպը շարադրելիս Վարդանյանը ներշնչվել է արևելյան և արևմտյան մոտիվներից` տարբեր գույներով նկարագրելով սերը։ Վեպում ներկայացված է Հայ առաքելական եկեղեցու և Հայ կաթոլիկ եկեղեցու միջև եղած հակասությունները, որոնց պատճառով տուժում է Ագապիի և Հակոբի սերը։ «Ագապիի պատմությունը» վեպը առաջին անգամ լույս է տեսել 1851 թվականին Ստամբուլում։ Իսկ արդեն 1991 թվականին ավստրիացի թուրքագետ Անդրեաս Թիեթզը, հայատառ թուրքերենը վերածելով լատինատառի, կրկին հրատարակել է վեպը` այն անվանելով Թուրքիայում գրված և տպագրված առաջին ժամանակակից վեպը։
Ծանոթագրություններ
Կատեգորիա:Հայերեն վեպեր
Մայնայի շրջան
Մայնայի շրջան (Майнский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Մայնա ։
Աշխարհագրություն
Շրջանի տարածքի մակերեսը կազմում է 2306 կմ²։
Բնակչություն
2013 թվականի մարդահամարի արդյունքներով շրջանում բնակվում էր 25018 մարդ։ Բնակչության խտությունը կազմում էր 10,85 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Կանարյան կոալիցիա
Կանարյան դաշինք (Coalición Canaria, CC), կանարյան ազգայնական կուսակցություն, որը հիմնադրվել է 1993 թվականին մի քանի կազմակերպությունների միավորմամբ։ Հիմնադիրների թվում էին ազգայնականներ, կոմունիստներ և պահպանողականներ։
Դաշինքը անդադար ղեկավարում է Կանարյան կղզիների ինքնավար համայնքը 1993 թվականից, երբ իշխանությունից հեռացրեց Կանարյան կղզիների նախկին կառավարությանը վերջինի նկատմամբ հասնելով անվստահության քվեարկության։ Ստեղծման օրվանից կուսակցության գլխավոր նպատակն այն է, որպեսզի հասնի կղզեխմբի կղզիների առավել լայն ինքնավարության իսպանական պետության կազմում։ Բացի ինքնավար խորհրդարանից Կանարյան դաշինքը, որպես կանոն, կղզիների, այդ թվում նաև՝ Տեներիֆեի, Ֆուերտևենտուրայի և Լանսարոտեի մունիցիպալիտետների մեծ մասի խորհրդներում կազմում է մեծամասնություն։ Կուսակցությունը ներկայացված է նաև ազգային մակարդակում՝ Պատգամավորների կոնգրեսում և Սենատում, որտեղ մտնում են տարածաշրջանային կուսակցությունների կողմից ստեղծված «Grupo Mixto»-ի կազմում։
Պատմություն
Կանարյան դաշինքի հիմնադիրներն են հանդիսանում հետևյալ կուսակցությունները՝
Բոլոր այդ կուսակցությունները, բացառությամբ Կանարյան ազգայնականներ, դաշինքի ստեղծման պահին Կանարյան կղզիների խորհրդարանում ներկայություն ունեին։ 1993 թվականի մարտի 31-ին այդ ուժերը միասին անվստահություն հայտնեցին Խերոնիմո Սավեդրեյի (Իսպանիայի սոցիալիստական աշխատավորական կուսակցություն) տարածաշրջանային կառավարությանը։ Ապրիլի 2-ին ինքնավարության նոր վարչապետ դարձավ Կանարյան անկախականների Մանուել Հերմոսոն, ով 1979-1991 թվականներին եղել է Սանտա Կրուս դե Տեներիֆե քաղաքի քաղաքապետ ։
Հետագայում դաշինքին միանալու որոշում կայացրեցին ևս մի քանի ոչ մեծ կուսակցություններ։ 1995 թվականին Կանարյան դաշինքը հաղթում է Իսպանիայի տարածաշրջանային ընտրություններում՝ ստանալով Կանարյան խորհրդարանում 60 տեղից 21-ը։ 1999 թվականին տեղի ունեցած Իսպանիայի տարածաշրջանային ընտրություններում դաշինքը ստանում է 24 տեղ, ինչը մինչ օրս հանդիսանում է քաղաքական այդ ուժի լավագույն ցուցանիշը։ 2003 թվականին տեղի ունեցած Իսպանիայի տարածաշրջանային ընտրություններում Կանարյան դաշինքը ստանում է 21 մանդատ և այդպիսով կրկին ապացուցում կանարյան քաղաքական դաշտում իր առաջատար դիրքը։
1996 թվականին դաշինքից հեռանում է Անկախ Ֆուերտեվենտուրայի խումբը և Անկախ Լանսարոտեի կուսակցությունը։ 1998 թվականին դաշինքից դուրս է գալիս նաև Կանարյան ազգայնական կուսակցությունը։
2005 թվականի մայիսի 28-ից 29-ին Սանտա Կրուս դե Տեներիֆեում տեղի ունեցած Կանարյան դաշինքի III ազգային համաժողովում որոշում ընդունվեց լուծարել կուսակցությունները, որոնք ձևավորել էին դաշինք, և ստեղծել միասնական կուսակցություն։ Նորաստեղծ կուսակցության նախագահ է ընտրվում Պաուլինո Ռիվերոն ։ Որպես կուսակցական դրոշ ընտրվում է ավանդաբար կանարյան ազգայնականների կողմից օգտագործվող յոթաստղանի դրոշը։
1993-ից 2004 թվականներին Կանարյան դաշինքն ուներ Պատգամավորների կոնգրեսում ուներ սեփական խորհրդարանական խումբը։ 2005 թվականին Գրան Կանարիայում տեղի ունեցած լուրջ ճգնաժամից հետո կուսակցության ծայրահեղ տրամադրված անդամները ինքնավարության նախկին վարչապետ Ռամոն Ռոդրիգեսի գլխավորությամբ ստեղծեցին «Նոր Կանարներ» անվամբ ձախ կենտրոնամետ նոր կուսակցությունը։ Չնայած տրոհմանը՝ այնուամենայնիվ հնարավոր եղավ հասնել համագործակցության, ինչը հնարավորություն տվեց Կոնգրեսում ստեղծել միասնական Կանարյան դաշինք - Նոր Կանարներ խորհրդարանական խումբ։ Այն գործեց մինչև 2007 թվականը, երբ Ռոման Ռոդրիգեսը միացավ Միավորված խմբին ։ Սենատում հնարավոր եղավ պահպանել սեփական խումբը շնորհիվ երկու սոցիալիստ սենատորների, ովքեր ըդգրկվեցին Կանարյան դաշինքի կազմում Իսպանիայի սոցիալիստական աշխատավորական կուսակցության թույլտվությամբ ։
2007 թվականին դաշինքը լքեց Կանարյան ազգայնական կենտրոնը՝ որոշելով տարածաշրջանային ընտրություններին մասնակցել առանձին։ Նույն թվականին Կանարյան ազգայնական կուսակցությունը որոշեց կրկին անդամագրվել Կանարյան դաշինքին։
2007 թվականին տեղի ունեցած Իսպանիայի տարածաշրջանային ընտրություններում Կանարյան դաշինքը Կանարյան կղզիների խորհրդարանում ստացվա 19 տեղ՝ թվային առումով դառնալով խորհրդարանական երրորդ ուժը Իսպանիայի սոցիալիստական աշխատավորական կուսակցությունից և Ժողովրդական կուսակցությունից հետո ։ Կուսակցությունը առավել մեծ հաջողության հասավ Տեներիֆեում՝ նվաճելով 24 մանդատից 11-ը։ Սակայն Գրան Կանարիայում կուսակցությունը լիակատար ձախողում ունեցավ՝ նախկին 13 մանդատի փոխարեն ստանալով 1-ը։ Չնայած այս հանգամանքներին՝ Կանարյան դաշինքի ղեկավար Պաուլինո Ռիվերոն կրկին ստանձնեց տարածաշրջանային կառավարության ղեկավարումը շնորհիվ Ժողովրդական կուսակցության պատգամավորների աջակցության։ Դրանից հետո Կանարյան դաշինքն ու Ժողովրդական կուսակցությունը միմյանց հետ կղզիների մունիցիպալիտետների մակարդակով կնքեցին մի շարք։
2008 թվականին տեղի ունեցած Իսպանիայի խորհրդարանական ընտրություններում Կանարյան դաշինքը Կանարյան ազգայնական կուսակցության հետ դաշինքով հանդես եկավ անհաջող՝ կորցնելով իր ձայների շուրջ մեկ երրորդ մասը և պատգամավորների կոնգրեսում նվաճելով ընդամենը երկու մանդատ։ Այդպիսի անկումը առավել նկատելի էր Լաս Պալմաս նահանգում, որտեղ տրոհման պատճառով դաշինքը ստացավ 2,4 անգամ քիչ ձայն և կորցրեց այդ շրջանից իր միակ մանդատը։ Սանտա Կրուս դե Տեներիֆե նահանգում դաշինքի ցուցանիշները համեմատական էին 2004 թվականի ցուցանիշներին։ Սենատի ընտրությունների արդյունքները նույնպես անհաջող էին. կուսակցությունը կարողացավ պահպանել միայն մեկ սենատորի՝ հաղթելով ընտրություններում միայն Էլ Հիերոյում և պարտվելով Տեներիֆե ու Լա Պալմա կղզիներում։
2008 թվականի հոկտեմբերին Լաս Պալմասում տեղի ունեցավ Կանարյան դաշինքի IV ազգային համաժողովը։ Կուսակցության ղեկավար ընտրվեց Կլաուդինա Մորալեսը, ով դարձավ Կանարյան կղզիներում կուսակցություն ղեկավարող առաջին կինը։ Կուսակցության քարտուղար ընտրվեց Մարիա դել Մար Խուլիոս Ռեյեսը։ Այդ համաժողովում որոշում կայացվեց սատարել կուսակցության երիտասարդական խմբի այն նախաձեռնությունը, որով առաջարկվում էր հոկտեմբերի 22-ը հայտարարել Կանարյան ազգի օր։
Հաշվի առնելով 2008 թվականի ձախողումը՝ Կանարյան դաշինքը որոշեց Իսպանիայի խորհրդարանական ընտրություններին մասնակցել «Նոր Կանարներ» կուսակցության հետ դաշինքով, բայց այն պայմանով, որ Սանտա Կրուս դե Տեներիֆե նահանգում առաջադրվեին Կանարյան դաշինքի թեկնածուները, իսկ Լաս Պալմասում՝ իրենց դաշնակիցները ։ Կուսակցությունների դաշինքին միացան նաև Կանարյան ազգայնական կուսակցությունը և Կանարյան ազգայնական կենտրոնը ։ Այդ ժամանակ Կենտրոնն առաջարկեց նախընտրական համաձայնագիր կնքել Ժողովրդական կուսակցության հետ, սակայն չստացավ նոր դաշնակիցների համաձայնությունը ։ Արդյունքում Կանարյան ազգայնական կենտրոնը հրաժարվեց ընտրություններին մասնակցել Կանարյան դաշինքի ու նրա դաշնակիցնեևրի հետ միասին ։ Չնայած նախընտրական դաշինքի ստեղծմանը՝ ընտրությունների արդյունքները նրանց համար մտահոգիչ էին։ Կանարյան դաշինքը կորցրեց Տեներիֆեի իր մանդատը՝ կարողանալով նվաճել ընդամենը մեկ տեղ Գրան Կանարիայում։ Սենատի ընտրություններում դաշինքը պարտություն կրեց Տեներիֆեում կարողանալով միևնույն ժամանակ պահպանել Էլ Հիերոյում իր մանդատը։
Ընտրությունների արդյունքներ
Ստորև ներկայացված են Կանարյան դաշինքի և նրա դաշնակիցների ձեռք բերած արդյունքները, որոնք գրանցվել են իսպանական և ինքնավար խորհրդարանների, կղզիների ու մունիցիպալիտետների խորհուրդների, ինչպես նաև Եվրոպական խորհրդարանի ընտրություններում։ Տվյալները վերցված են Իսպանիայի Ներքին գործերի նախարարության կայքից ։
Ազգգային
a Կանարյան ազգայնական կուսակցության և Անկախ Լանսարոտեի կուսակցության հետ համատեղ
b Կանարյան ազգայնական կուսակցության և «Նոր Կանարներ» կուսակցության հետ համատեղ
c Կանարյան ազգայնական կուսակցության հետ համատեղ
c Կանարյան ազգայնական կուսակցության և Անկախ Էլ Հիերոյի խմբի հետ համատեղ
Տարածաշրջանային
a Անկախ Էլ Հիերոյի խմբի հետ համատեղ
c Կանարյան ազգայնական կուսակցության և Կանարյան ազգայնական կենտրոն կուսակցության հետ համատեղ
d Անկախ Էլ Հիերոյի խմբի հետ համատեղ
e Անկախ Էլ Հիերոյի խմբի հետ համատեղ
Կղզիներ
c որոնցից 6 խորհրդական Անկախ Էլ Հիերո խմբից
Մունիցիպալ
a Կանարյան ազգայնական կուսակցության հետ համատեղ b Կանարյան ազգայնական կուսակցության և Կանարյան ազգայնական կենտրոն կուսակցության հետ համատեղ c Կանարյան ազգայնական կուսակցության և Անկախ Էլ Հիերո խմբի հետ համատեղ
Արտաքին հղումներ
Կատեգորիա:Կանարյան ազգայնականություն Կատեգորիա:1993 հիմնադրված կուսակցություններ Կատեգորիա:Իսպանիայի կուսակցություններ Կատեգորիա:1993 հիմնադրումներ Իսպանիայում
Թշվառ Լիզա (մուլտֆիլմ)
«Թշվառ Լիզա», տիկնիկային մուլտֆիլմ, որը նկարահանել է ռեժիսոր Իդեա Գարանինան 1978 թվականին՝ Նիկոլայ Կարամզինի համանուն վիպակի հիման վրա ։
Սյուժե
Սցենարը Նիկոլայ Կարամզինի «Թշվառ Լիզա» վիպակի հիման վրա է։
Ֆիլմի գործողություններն ընթանում են Մոսկվայում՝ XVIII դարի վերջում։ Ֆիլմը պատմում է թշվառ աղջկա` Լիզայի և կայացած երիտասարդի սիրո մասին։ Նրանք սիրում են միմյանց, ամեն ինչ նրանց մոտ լավ էր, մինչև երիտասարդը թղթախաղով պարտվում է իր ամբողջ կարողությունը։ Պարտվելուց հետո նա ստիպված է լինում հաշվարկով ամուսնանալ հարուստ հարսնացուի հետ։ Լքված Լիզան չի կարողանում տանել բաժանումը և խեղդվում է այն զբոսայգու լճում, որտեղ նա իր  նախկին  սիրելիի հետ սիրում էր զբոսնել և երջանիկ էր։
Ֆիլմը նկարահանվել է բանաստեղծական ոճով, մնջախաղի ժանրով։ Այնտեղ չի օգտագործվում ոչ մի բառ։
Մրցանակներ
1979 թվականի համամիութենական կինոփառատոնում (Աշխաբադ), մուլտֆիլմեր անվանակարգում «Թշվառ Լիզա» մուլտֆիլմը ստացել է առաջին մրցանակ ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1978 մուլտֆիլմեր Կատեգորիա:Խորհրդային մուլտֆիլմեր Կատեգորիա:Տիկնիկային մուլտֆիլմեր
Դևիս Ջիմ (մուլտիպլիկատոր)
Դևիս Ջիմ (James Robert "Jim" Davis, ) ամերիկացի նկարիչ, հայտնի է որպես կոմիքսների հեղինակ Գորֆիլդ կատվի մասին ։
Կենսագրություն
1978 թվականին նա սկսել է հրատարակել կոմիքսներ Գորֆիլդի մասին (առաջին Սթրիփը հայտնվել է հունիսի 19-ին)։ Կոմիքսն արագ ձեռք է բերում մեծ մասսայականություն, ներկա ժամանակ ամեն օր «Գորֆիլդ»-ը կարդում են մոտավորապես երկու հարյուր միլիոն մարդ։ Ջիմ Դևիսը մասնակցել է «Գորֆիլդը և իր ընկերները» կոմիքսների վրա հիմնված մուլտիպլիկացիոն սերիալի ստեղծմանը։ 1981 թվականին նա  հիմնել է Paws Incorporated  ընկերությունը։
Ջիմ Դևիսը երկու անգամ եղել է ամուսնացած։ Ներկա ժամանակ նա ամուսնացած է և Ջիլ Դեվիսի հետ և ապրում է Օլբանիում (Ինդիանա)։ Դևիսը ունի չորս երեխա, որդին՝ Ալեքսանդրը առաջին ամուսնությունից և երեք որդիները (Ջեյմսը, Էշլին և Քրիստոֆերը) երկրորդ ամուսնությունից։
Ծանոթագրություններ
Կատեգորիա:Կոմիքսների նկարիչներ Կատեգորիա:Ամերիկացի նկարիչներ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ
Ագլավրա (Կեկրոպսի դուստր)
Ագլավրա (Ἄγλαυρος, կամ Ագրավլա, Ἄγραυλος), հին հունական դիցաբանության կերպար։ Նրա հետ կապված են մի քանի իրար հակասող դիցաբանական պատմություններ։
Առասպելներ
Ագլավրան Ատտիկայի առաջին թագավոր Կեկրոպսի և Ագլավրոսի դուստրն էր։ Նա ունեցել է երկու քույր՝ Պանդրոսոսը և Հերսեն, ինչպես նաև եղբայր՝ Էրեքթևսը։
Առասպելի համաձայն, որոնք նկարագրված են Կեղծ Ապոլոդորի, Պավսանիասի մոտ և Սուդայում, Ագլավրան Արեսից ունեցել է Ալկիպե դստերը։ Նրան փորձել է անարգել կամ անարգել է Պոսեյդոնի որդի Հալիրոֆիոսը, ինչի համար էլ սպանվել է Արեսի ձեռքով։ Դիցաբանական իրադարձության հետ է կապված արեոպագոսի հիմնադրման մասին ավանդություններից մեկը։ Կեկրոպսի դստրերի հետ է կապված աթենական Էրիքթոնիոս թագավորի մանկության մասին առասպելը։ Տղայի ծննդյան պատմությունը հետևյալն է։ Աթենասը դարբնության աստված Հեփեստոսին խնդրում է զենք սարքել։ Հեփեստոսը, որը մինչ այդ մերժվել էր Աֆրոդիտեից, ցանկանում է պատվազրկել Աթենասին։ Վերջինս, լինելով մաքրաբարո, մերժում է հեշտասեր աստծուն, որը սաղմ է թափում աստվածուհու ոտքին։ Աթենասը սրբում է ոտքը բրդով և լաթը գցում գետնին։ Գետնին գցված սերմից էլ ծնվում է Էրիքթոնիոսը՝ այդ կերպ դառնալով մայր հողի աստվածուհի Գեայի և Հեփեստոսի որդին։
Աթենասը, զգալով իր մասնակցությունը Էրիքթոնիոսի ծննդում, երեխային դնում է տուփի մեջ և հանձնում կամ Կեկրոպսի դստրերից Պանդրոսոսին, կամ էլ երեք քույրերին՝ խստորեն արգելելով բացել սնդուկը։ Հերսեն և Ագլավրան կամ էլ Պանդրոսոսի հետ հետաքրքրասիրությունից դրդված բացում են տուփը։ Նրանք դրա մեջ տեսել են, ըստ առասպելի տարբերակների, կամ օձերով փաթաթված երեխա, կամ մարմնի ներքևի կեսը օձային երեխա։ Տարբերակներից մեկի համաձայն՝ օձերը տեղում սպանում են հետաքրքրասեր քույրերին, մեկ այլ տարբերակով՝ Ագլավրան և Հերսեն Աթենասի արգելքը խախտելու պատճառով պատժվում են, դառնում խելացնոր և Աթենքի Ակրոպոլիսի ժայռերից ցած նետվում։
Առասպելի մեկ այլ տարբերակի համաձայն, որը նկարագրված է Պուբլիուս Օվիդիուս Նասոյի «Կերպարանափոխություններում», Ագլավրայի քույր Հերսեին սիրահարվել է Հերմեսը։ Գիշերը նա եկել է այն տունը, որտեղ բնակվել են Կեկրոպսի դստրերը։ Այնտեղ նա հանդիպել է Ագլավրային, որի սենյակը Հերսեի սենյակի կողքին էր։ Հերմեսը Ագլավրային խնդրել է չխանգարել՝ խոստանալով, որ հավատարիմ կլինի նրա քրոջը։ Սկզբում Ագլավրան ծառայության համար վարձ է ուզել, ինչին Հերմեսը համաձայնվել է։ Այդ ժամանակ Աթենասը, իմանալով կատարվածի մասին, խնդրել է նախանձի աստծուն՝ թունավորել Ագլավրային իր թույնով, ինչն էլ արվել է։ Քրոջ հավանական երջանկության գիտակցումից տանջվելով՝ Ագլավրան նստում է Հերսեի սենյակի շեմին և հայտարարում, որ տեղից չի շարժվի։ Հերմեսը ասում է. «Համաձայնվենք այդ պայմանին» և նրան վերածում է քարի։ Այդ առասպելի լրիվ հակապատկեր լեգենդում Ագլավրան համարվել է Կերիքսի մայրը, որին ունեցել էր Հերմեսից։
Գոյություն ունի ևս մի պատմություն, ըստ որի Ապոլլոնի պատգամախոսը հայտնել է, որ տևական պատերազմը կավարտվի, եթե որևէ մեկը իրեն կամավոր զոհաբերի, Ագլավրան համաձայնվել է կատարելու այդ սխրանքը։
Պաշտամունք
Աթենացիները Ագլավրային ընկալել են առաջին հերթին որպես կույս հերոսուհի, որն ինքնազոհաբերմամբ փրկել է քաղաքը։ Այդ լեգենդը հիշատակվում է նաև Էրեքթևսի դստրերի հետ կապված։ Աթենքում Ագլավրայի զոհասեղանը տեղակայված է Ակրոպոլիսի հյուսիսային մասում։ Այդտեղ նիզակ և վահան ստացած էֆեբոսները հայրենիքին հավատարմության երդում են տվել։ Ագլավրայով աթենացիները կարող էին երդվել նաև կենցաղում։ Ագլավրայի անունն էր կրում նաև ատտիկական դեմոսներից մեկը։
Հավանաբար Ագլավրան, Պանդրոսոսը և Հերսեն սկզբնապես եղել են ատտիկական քարիտներ՝ զվարճության և կյանքի ուրախության աստվածուհիները, որոնք մարմնավորել են նրբագեղությունը և գրավչությունը։ Ագլավրայի պաշտամունքը սերտորեն կապված է Աթենասի պաշտամունքի հետ, որպես հերկելու հողի հնագույն աստվածուհի։ Աթենասի մակդիրներից մեկը՝ «Ագլավրան» (նաև «Պանդրոսոս»), հուշում է, որ ատտիկական Ագլավրան սկզբնապես ընդունվել է որպես Աթենասի երրորդություններից մեկը։ Հետագայում նրա պաշտամունքը առանձնացել է այսպես կոչված Աթենաս Պալլասից, ձեռք է բերել ինքնուրույնություն։ Ավելի ուշ շրջանում առասպելի գրական մշակումները ամբողջովին ձևափոխել են վարելահողի աստվածուհի Ագլավրայի կերպարը։
Ագլավրայի հետ է կապված եղել աթենական ամենամյա պլինտերիայի տոնը։
Աթենքից զատ Ագլավրայի պաշտամունքը եղել է նաև կիպրոսյան Սալամիսում։
Արվեստում
Անտիկ արվեստում Ագլավրայի և նրա քույրերի մասին առասպելները տեղ են գտել Հեփեստոսի տաճարը և Պարթենոնը զարդարող քանդակագործական կոմպոզիցիաներում, ինչպես նաև հունական սև լաքապատ խեցեղենի վրա։ Հերսեի մասին առասպելներին անդրադարձել են Նոր ժամանակների նկարիչները։ Համապատասխան սյուժեներով նկաներ են ստեղծել մասնավորապես Պիտեր Պաուլ Ռուբենսը և Նիկոլա Պուսենը։
Գրականություն
Կատեգորիա:Հին հունական դիցաբանության կերպարներ Կատեգորիա:Հորինված ինքնասպաններ
Կազիմեժ Գուրսկի
Կազիմեժ Կլաուդիուշ Գուրսկի (Kazimierz Klaudiusz Górski, ), լեհ ֆուտբոլիստ, հարձակվող, իսկ հետագայում՝ ֆուտբոլային մարզիչ։ Առավել հայտնի է Լեհաստանի ազգային հավաքականի հետ կատարած իր աշխատանքով. նրա գլխավորությամբ Լեհաստանի հավաքականը 1972 թվականին դարձել է Օլիմպիական խաղերի հաղթող, իսկ 1974 թվականին երրորդ տեղն է գրավել աշխարհի առաջնությունում հաղթել է։ Piłka Nożna պարբերականը 2006 թվականին Կազիմեժ Գուրսկիին ճանաչել է հիսունամյակի լավագույն լեհ ֆուտբոլային մարզիչ ։
Խաղացողի կարիերա
Կազիմեժ Գուրսկին հանդես է եկել հարձակվողի դիրքում՝ խաղալով ՌԿՍ (Լվով), այլ տվյալներով՝ «Չառնի» (Լվով) ակումբի կազմում ։ Արևմտյան Ուկրաինայի՝ Ուկրաինական ԽՍՀ-ին միանալուց և ակումբի կազմացրումից հետո Կազիմեժ Գուրսկին հանդես է եկել «Սպարտակ» և «Դինամո» (երկուսն էլ՝ Լվով) ակումբներում։ 1945 թվականին Գուրսկին տեղափոխվել է Լեհաստան, որտեղ մինչև 1953 թվականը խաղացել է «Լեգիա» ակումբում։
Կազիմեժ Գուրսկին Լեհաստանի հավաքականի կազմում մասնակցել է մեկ ընկերական հանդիպման. 1948 թվականի հունիսի 26-ին Կոպենհագենում խաղացել են Դանիայի ազգային հավաքականի հետ ։ Այդ խաղում դաշտի տերերը հաղթել են 8:0 հաշվով, ինչը ամենախոշոր հաշվով պարտությունն է լեհական թիմի պատմության մեջ։ Կազիմեժ Գուրսկին վնասվածք է ստացել և փոխարինվել խաղի 34-րդ րոպեին ։
Մարզչական կարիերա
Կազիմեժ Գուրսկին 1952 թվականին ավարտել է Կրակովի Ֆիզիկական դաստիարակության բարձրագույն դպրոցի մարզչական դասընթացը։
1954 թվականին նա դարձել է «[Մարիմոնտ» ակումբի գլխավոր մարզիչ։ Հետագայում գլխավորել է «Լեգիան», որը Լեհաստանի առաջնություններում արժանացել է արծաթե և բրոնզե մեդալների։ Ավելի ուշ եղել է «Լյուբլինյանկա» (1963-1934) և Վարշավայի «Գվարդիա» (1964-1966) ակումբների մարզիչ։
1970 թվականի դեկտեմբերի 1-ին Կազիմեժ Գուրսկին նշանակվել է Լեհաստանի ազգային հավաքականի մարզիչ։ Գուրսկիի ու նրա թիմի համար առաջին լուրջ փորձությունները եղել են Եվրոպայի առաջնության նախընտրական խաղերն ու 1972 թվականի Օլիմպիական խաղերը։ Լեհաստանի հավաքականը չի անցել Եվրոպայի առաջնության եզրափակիչ, սակայն մեծ հաջողությամբ է ելույթ ունեցել Օլիմպիական խաղերում. հաղթելով 7 հանդիպումներից վեցում՝ Լեհաստանի հավաքականը դարձել է օլիմպիական չեմպիոն։
Կազեմիժ Գուրսկիի գլխավորությամբ Լեհաստանի հավաքականն անցնում է 1974 թվականի աշխարհի առաջնության եզրափակիչ՝ որակավորման փուլում հաղթելով Անգլիայի հավաքականին։ Եզրափակիչ փուլում լեհերը նույնպես հաջողությամբ հանդես եկան, և պատմության մեջ առաջին անգամ Լեհաստանի հավաքականը բարձրացավ պատվո հարթակ՝ երրորդ տեղի համար խաղում հաղթելով Բրազիլիայի հավաքականին, իսկ թիմի հարձակվող Գժեգոժ Լյատոն, ով խփել էր յոթ գոլ, ճանաչվեց առաջնության լավագույն ռմբարկու։ 1976 թվականին Մոնրեալում անցկացվող Օլիմպիական խաղերում Լեհաստանի հավաքականն արժանացել է արծաթե մեդալի։ Նույն թվականի աշնանը Կազեմիժ Գուրսկին հեռացել է հավաքականի գլխավոր մարզչի պաշտոնից։
Կազեմիժ Գուրսկին աշխատել է նաև Հունաստանում՝ գլխավորելով հունական «Պանատինաիկոս», «Կաստորիա», «Օլիմպիակոս», «Էթնիկոս» (Պիրեյ) ակումբները։ Նրա՝ մարզիչ լինելու տարիներին «Պանատինաիկոսն» ու «Օլիմպիակոսը» դարձել են Հունաստանի չեմպիոններ։
Կյանքը ֆուտբոլից հետո
Կազիմեժ Գուրսկին Լեհաստանի ֆուտբոլային միության անդամ է դարձել 1976 թվականին, իսկ մարզչական կարիերան ավարտելուց հետո՝ 1987 թվականին, դարձել է այդ միության փոխնախագահը։ 1991-1995 թվականներին Գուրսկին եղել է Լեհաստանի ֆուտբոլային միության նախագահը ։
Կազիմեժ Գուրսկին մահացել է քաղցկեղից 2006 թվականի մայիսի 23-ին Վարշավայում։ Թաղված է Զինվորական Պովոնզկի գերեզմանատանը։ Այն ընկերական խաղերը, որ Լեհաստանի ֆուտբոլի ազգային հավաքականն անցկացնում էր Գերմանիայում անցկացվելիք աշխարհի առաջնությանը նախապատրաստվելու ժամանակ, սկսվել են Կազիմեժ Գուրսկիի հիշատակին նվիրված լռության րոպեով։
Պլոցկում գտնվող մարզադաշտը, որտեղ իր տնային խաղերն է անցկացնում տեղի «Վիսլա» ակումբը, կոչվել է Կազիմեժ Գուրսկիի պատվին։
Պրեմոնտրե
Պրեմոնտրե (Prémontré), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Լան-1 կանտոնայի կազմի մեջ։ Կոմունայի շրջանը՝ Լան։
Կազիմեժ Գուրսկի
Արտաքին հղումներ
Կատեգորիա:Լեհ ֆուտբոլիստներ Կատեգորիա:Լեհ ֆուտբոլային մարզիչներ Կատեգորիա:Ֆուտբոլի հարձակվողներ Կատեգորիա:Քաղցկեղից մահացածներ Կատեգորիա:Ֆուտբոլային մարզիչներ այբբենական կարգով
Պրեմոնտրե
INSEE կոդը՝ 02619:
Բնակչություն
2010 թվականին բնակչությունը կազմել է 169 մարդ ։
Տնտեսություն
2010 թվականի տվյալներով 603 աշխատունակ բնակիչներից 245-ը (15-64 տարեկան) տնտեսապես ակտիվ են, 358-ը՝ պասիվ (ակտիվության ինդեքսը՝ 40,6 %, 1999 թվականին 77,2 % էր)։ 245 ակտիվ բնակիչներից 214-ը (124 տղամարդ և 90 կին) աշխատում են, գործազուրկ էր 31-ը (18 տղամարդ և 13 կին)։ 358 պասիվներից 91-ը աշակերտներ և ուսանողներ են, 111-ը՝ թոշակառուներ, 156-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր
Հասմիկ Շիրոյան
Հասմիկ Շիրոյան, ուկրաինահայ երգչուհի և երգերի հեղինակ։ Առավել հայտնի է «Ուկրաինայի ձայնը» (4-րդ եթերաշրջան), «Դեպի Եվրատեսիլ 2017» (1-ին եթերաշրջան) և «Դեպի Եվրատեսիլ 2018» (2-րդ եթերաշրջան) նախագծերին մասնակցությամբ։
Կյանք և գործունեություն
Հասմիկ Շիրոյանը ծնվել է 1993 թվականի ապրիլի 20-ին Երևանում։ Երբ նա երեք տարեկան էր, ընտանիքը լքեց Հայաստանը և բնակություն հաստատեց Ուկրաինայի Դնեպրոպետրովսկ (այժմ՝ Դնեպր) քաղաքում։ Ուկրաինայում նա շարունակում էր սովորել հայերեն։ Հինգ տարեկանում սկսեց սովորել դաշնամուր նվագել, իսկ տասներեք տարեկանում՝ երգել։ 2008-2010 թվականներին սովորել է Դնեպրոպետրովսկի բժշկական վարժարանում ։ Ավելի ուշ հաճախել է Դնեպրոպետրովսկի Օլես Գոնչարի անվան պետական համալսարան, որն ավարտել է 2015 թվականին հոգեբանության ոլորտում գիտական աստիճանով։
«Ուկրաինայի ձայնը» և «Դեպի Եվրատեսիլ»
2014 թվականին Շիրոյանը որոշեց մասնակցել «Ուկրաինայի ձայնը» նախագծի չորրորդ եթերաշրջանին՝ լսումների փուլին կատարելով լեհերեն երգ՝ Չեսլավ Նեմենի «Dziwny jest ten świat»-ը («Տարօրինակ է այս աշխարհը») : Նա միացավ Անի Լորակի թիմին, բայց շոուի երրորդ փուլից դուրս մնաց ։
2016 թվականին Շիրոյանը մասնակցեց «Դեպի Եվրատեսիլ 2017» նախագծին՝ Եվրատեսիլ 2017 երգի մրցույթի Հայաստանի ազգային ընտրությանը։ Լսումների փուլից հետո նա միացավ Իվետա Մուկուչյանի թիմին, սակայն 4-րդ փուլում դուրս մնաց մրցույթից։ Նրա հեռացումը վրդովեցրեց հեռուստադիտողներին․ Շիրոյանին վերադարձնելու նպատակով նրանք կազմակերպեցին առցանց ստորագրահավաք ։ Մրցույթից հետո Շիրոյանը տվեց իր առաջին հայաստանյան համերգը Երևանում ։ Ավելի ուշ նաև շարունակեց աշխատել երաժշտական արդյունաբերության ծառայությունների մատակարար «The Famous Company» ընկերության հետ ։
2017 թվականի դեկտեմբերի 27-ին հաստատվեց, որ Շիրոյանը կվերադառնա «Դեպի Եվրատեսիլ 2018» նախագիծ ։ Նրա «You & I» («Դու և ես») երգը ներկայացվեց 2018 թվականի հունվարի 17-ին ։ Փետրվարի 21-ին Հասմիկ Շիրոյանը անցավ երկրորդ կիսաեզրափակիչ, բայց փետրվարի 25-ին կայացած եզրափակչում զբաղեցրեց հինգերորդ հորիզոնականը ։
Արտաքին հղումներ
Կատեգորիա:Ուկրաինահայ երգչուհիներ Կատեգորիա:Ուկրաինահայ կոմպոզիտորներ Կատեգորիա:21-րդ դարի երգչուհիներ
Թրոյ Սիվան
Թրոյ Սիվան Մելետ (Troye Sivan Mellet, ), ավստրալիացի երգիչ, դերասան և վիդեոբլոգգեր։
Անձնական կյանք
Թրոյ Սիվանը ծնվել է Հարավաֆրիկյան Հանրապետության Յոհաննեսբուրգ քաղաքում, Լորել և Շոն Մելեթների ընտանիքում ։ Հարավային Աֆրիկայում հանցավորության աճի պատճառով նրա ընտանիքը Ավստրալիա է տեղափոխվել, երբ տղան երկու տարեկան էր ։ Սիվանը եղբայրների՝ Սթիլի և Թայդի և քրոջ՝ Սեյջի հետ մեծացել է Պերթ քաղաքում։ Նրա հայրն անշարժ գույքի գործակալ էր, իսկ մայրը՝ տնային տնտեսուհի ։ Սիվանը հրեա է․ նրա հայրը ծնվել է հրեական ընտանիքում, իսկ մայրը կատարել է գիյուր։ Սիվանը, նախքան տնային կրթության անցնելը, սովորել է «Carmel»-ում՝ մասնավոր ուղղափառ մոդերնիստական դպրոցում] ։  «Սիվան»-ը նրա միջին անվանումն է, և նա օգտագործում է այն որպես բեմական անուն։
Երաժշտական
Սիվանն իր երաժշտական կարիերան սկսել է 2006 թվականին։ Նա երգել է 2006, 2007 և 2008 թվականների Channel Seven Perth հեռուստամարաթոններին։ 2006 թվականին դուետ է կատարել «Australian Idol» մրցույցի հաղթող Գայ Սեբաստիանի հետ։ Նրա դեբյուտային անկախ ալբոմը թողարկվել է 2008 թվականի փետրվարին և պարունակում էր 5 երգ։ 2010 թվականի փետրվարին իր երգով բացել է «We Are The World 25 for Haiti» բարեգործական համերգը, որը նպատակ ուներ գումար հավաքել Հայիթիի երկրաշարժի զոհերի համար։
Սիվանը ձայնագրում է հայտնի երգիչների կատարումների քավրներ, ինչպես նաև երգեր է գրում։ Ամենահայտնի կոմպոզիցիան «The Fault In Our Stars» երգն է, որի երաժշտությունն ու բառերը գրել է հենց ինքը։ Երգը ոգեշնչված է Ջոն Գրինի համանուն գրքից։
2015 թվականի մարտին Սիվանը ստացել է «YouTube Music Awards 2015» մրցանակը՝ ընդգրկվելով նախորդ տարվա ՅուԹյուբի ամենահայտնի կատարողների թոփ 50-ի մեջ ։
2015 թվականի հուլիսի 26-ին նա ներկայացրեց 6 թրեկից բաղկացած իր դեբյուտային «WILD» ալբոմը ։ Ալբոմի թողարկումը տեղի է ունեցել սեպտեմբերի 4-ին։ Այդ օրը ձայնասկավառակի սատարության համար թողարկվել է համանուն տեսահոլովակ (ընդհանուր ծրագրված է շարք՝ 3 տեսանյութից) ։
Դերասանական
2007 թվականին Թրոյը կատարել է դեբյուտ որպես թատրոնի դերասան՝ Օլիվեր Թվիստի դերով։ 2008 թվականի փետրվարին «Իքս մարդիկ։ Սկիզբ․ Կուղխ» ֆիլմում խաղացել է երիտասարդ Ջեյմս Հովելտի դերը։ Այս դերի համար գործակալության աշխատակիցները Թրոյին հրավիրել են այն բանից հետո, երբ դիտել են նրա մասնակցությամբ մի շարք տեսանյութեր։
Բլոգերական գործունեություն
2012 թվականի սեպտեմբերին Սիվանը սկսել է ստեղծել շաբաթական վիդեոբլոգներ ՅուԹյուբ վիդեոհոսթինգում։ 2015 թվականի սեպտեմբերի դրությամբ՝ Թրոյն ունի ավելի քան 3 500 000 բաժանորդագրություն, իսկ նրա վիդեոներն ունեն 200 միլիոն դիտում։ ՅուԹյուբի նրա ալիքը մտնում է Ավստրալիայում 20 ամենադիտվող ալիքների ցանկը։
Ջեֆ Քինի
Ջեֆ Կինի (Jeffrey "Jeff" Kinney ), ամերիկացի խաղերի գյուտարար, ծաղրանկարիչ և մանկագիր։ Նրա գրքերից է «Թուլամորթի օրագիրը» (Diary of a Wimpy Kid) բեսթսելլերը, որը ունեցել է մի քանի շարունակություն։ 2010 թվականին գրքի մոտիվներով նկարահանվել է «Թուլամորթի օրագիրը» համանուն ֆիլմը, ապա ևս 3 շարունակություն։
Կինին նաև եղել է Poptropica մանկական ուղղվածությամբ խաղերի կայքի հեղինակ։
Ծնվել է Վաշինգտոն նահանգի Ֆորտ Վաշինգտոն քաղաքում, 1990-ական թվականների սկզբին սովորել է Մերիլենդի համալսարանում։ Ներկայումս իր կնոջ և երկու որդիների հետ ապրում է Մասաչուսեթս նահանգի Պլեյնվիլ քաղաքում ։
Արտաքին հղումներ
Կատեգորիա:1971 ծնունդներ Կատեգորիա:Փետրվարի 19 ծնունդներ Կատեգորիա:Ամերիկացի մանկագիրներ Կատեգորիա:Ամերիկացի ծաղրանկարիչներ Կատեգորիա:Ամերիկացի գյուտարարներ Կատեգորիա:Ամերիկացի դիզայներներ
Մելեկեսկի շրջան
Մելեկեսկի շրջան (Мелекесский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Դիմիտրովգրադ ։
Աշխարհագրություն
Շրջանի տարածքի մակերեսը կազմում է 3472,3 կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Վոզդվիժենկա (Սուխոնայի վտակ)
Վոզդվիժենկա (Воздвиженка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 10 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ջեյմս Դան
Ջեյմս Դան (James Dunn, ), ամերիկացի դերասան, «Օսկար» մրցանակի դափնեկիր։
Կենսագրություն
Ջեյմս Դանը ծնվել է Նյու Յորքում՝ բորսայի աշխատակցի ընտանիքում Ուոլ Սթրիթից։ Նրա ծնողների նախնիները եղել են ներգաղթյալներ Իռլանդիայից։ Շոու բիզնեսում կարիերան սկսել է վոդևիլներում ելույթ ունենալով, իսկ 1920-ական թվականների վերջին «Astoria studios» ստուդիայում կայացել է նրա առաջնաելույթը կինոյում ։
1931 թվականին Դանը «Fox» ստուդիայի հետ պայմանագիր է կապել, որում հաջորդող մի քանի տարիների ընթացքում հայտնվել է 22 կինոնկարներում։ Նրա առաջին նշանակալի դերն է դարձել «Վատ աղջնակ» ֆիլմում (1931) խաղացած Էդի Քոլինզի դերը, ինչից հետո նա հաջողությամբ է դրսևորել իրեն «Հասարակական աղջիկ» (1932, Պեգի Շենոնի հետ) և «Ողջու՜յն, քույրի՛կ» (1933, Բութս Մելորիի հետ) կինոնկարներում։ 1934 թվականին Ջեյմս Դանը Շիռլի Թեմպլի հետ միանգամից նկարահանվել է չորս կինոնկարներում՝ «Բրավո, փոքրիկ», «Աջակցում են և խրախուսում», «Սրտին փոխարինող», «Վառ աչքեր» ։ Սակայն այս դերերը չեն նպաստել նրա կինոկարիերայի զարգացմանը, իսկ 1930-ական թվականների վերջին ալկոհոլի հետ կապված խնդիրները զգալիորեն նվազեցրել են լավ դերեր ստանալու հեռանկարները։
Այս ֆոնի վրա նրա համար մեծ իրադարձություն է դարձել 1946 թվականի հաղթանակն Ամերիկյան կինոակադեմիայի մրցանակների հանձնման արարողության ժամանակ, երբ «Ծառն աճում է Բրուքլինում» ֆիլմում խաղացած գլխավոր հերոսուհու հոր՝ անգործ ալկոհոլիկի դերի համար Ջեյմս Դանն արժանացել է «Օսկար» մրցանակի երկրորդական պլանի լավագույն դերասան անվանակարգում։ Այնուամենայնիվ, նրա հաջողությունը երկար չի տևել, և 1950-ական թվականների սկզբին դերասանը բավարարվել է փոքրիկ դերերով հեռուստատեսությունում, ունեցել է ֆինանսական դժվարություններ և կրկին խնդիրներ ալկոհոլի հետ։ Նրա կարիերայում վերջին նշանակալի դերն է դարձել «Այս մեծ կյանքը» սերիալում խաղացած Իռլ Մորգանի դերը, որի մեջ նկարահանվել է 1954-1956 թվականներին։
Ջեյմս Դանն ամուսնացած է եղել երեք անգամ։ Էդնա Օ’Լիրի հետ նրա առաջին ամուսնությունն ավարտվել է ամուսնալուծությամբ :, իր երկրորդ կնոջից՝ Ֆրենսիս Գիֆորդից, բաժանվել է 1942 թվականին, իսկ երրորդի՝ Էդնա Ռաշի հետ մնացել է մինչև մահը (ստամոքսի վիրահատությունից հետո առաջացած բարդությունների պատճառով)՝ 1967 թվականի սեպտեմբերը։
Ծանոթագրություններ
Կատեգորիա:Ամերիկացի դերասաններ Կատեգորիա:Նյու Յորք քաղաքում ծնվածներ Կատեգորիա:Հոլիվուդյան փառքի ծառուղի Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Երկրորդ պլանի լավագույն դերասան Օսկարի մրցանակակիրներ Կատեգորիա:Ամերիկացի հեռուստատեսային դերասաններ
Սեն Մարտեն դյու Կլոշե
Սեն Մարտեն դյու Կլոշե (Saint-Martin-du-Clocher), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 132 մարդ, բնակչության խտությունը` 19.82 մարդ/կմ²։ Բնակավայրը զբաղեցնում է 6.66 կմ² տարածք։
Աշխարհագրություն
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 85 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 22։ Ակտիվության ցուցանիշը կազմում է 74,1 %։ 63 աշխատունակ մարդկանցից աշխատել է 56 անձ (33 տղամարդ և 23 կին)։ Գործազուրկ են եղել 7 անձ (4 տղամարդ և 3 կին)։ 22 անաշխատունակներից 7-ը եղել են աշակերտներ կամ ուսանողներ, 11-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նիկոլաևսկի շրջան
Նիկոլաևսկի շրջան (Николаевский район), մունիցիպալ շրջան Ռուսաստանի Դաշնության Ուլյանովսկի մարզում։
Բնակչություն
2013 թվականի մարդահամարի արդյունքներով շրջանում բնակվում էր 25952 մարդ։ Բնակչության խտությունը կազմում էր 12,45 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
LOL
LOL (նաև lol կամ լոլ, laughing out loud - բարձր, լսելի ձայնով ծիծաղելիս, կամ laugh out loud  , բարձր, լսելի ձայնով ծիծաղել, կամ lots of laughs - շատ ծիծաղ), անգլալեզու հապավում, համացանցային մեմ։ Տերմինը օգտագործվում է ցանցային շփման մեջ, գլխավորապես գրավոր ձևում` ծիծաղի արտահայտման համար։
Հապավումը տարածում է ստացել համեմատաբար ոչ վաղուց։ 2003 թվականին ուսանողների մի խումբ հետազոտություն կատարեց, որի արդյունքում պարզվեց, որ ինտերնետային սլենգի օգտագործումը ցանցային շփման մեջ, մասնավորապես հաղորդագրությունների վայրկենական փոխանակման մեջ, ավելի քիչ էր, քան ակնկալվում էր։ Հետազոտության շրջանակներում վերլուծության ենթարկվեց 2185 հաղորդագրություն, ընդհանուր առմամբ 11718 բառ պարունակությամբ։ Հապավումներն օգտագործվել էին ընդամենը 90 անգամ, որոնցից 76 LOL-ն էր (բառերի ընդհանուր թվի 0,6 %-ը) ։ 2008 թվականին տեղի ունեցած այլ հետազոտության համաձայն, համացանցային սլենգի օգտագործման տոկոսը, այդ թվում LOL հապավումի, կազմում էր արդեն 2,4 % ։ 2011 թվականի մարտին LOL-ը OMG-ի ու <3 նշանի հետ հայտնվել է Օքսֆորդի բառարանում ։
Տարբերակներ
Սլենգային բնույթով պայմանավորված բառն ունի տարբեր իմաստներ արտահայտող գրության մի քանի տարբերակներ։
lulz (լուլզ), համաձայն «Նյու Յորք Թայմս» թերթի տված սահմանամը, «lulz-ը ուրախությունն է մի այլ մարդու հոգեկան հավասարակշռության խախտման պատճառով» ։ Լուլզերը համացանցային թրոլլինգի հիմքն են, դրանք նշանակում են զվարճանք այլ մարդկանց տառապանքների հաշվին։ Թրոլլերը փնտրում և գտնում են լուլզեր ամենուր, իսկ հենց թրոլլերի միավորումներում լուլզերը կարող են հանդիսանալ և պարգև, և պատիժ ։
lqtm (անգլ․՝ laughing quietly to myself), «ցածր ծիծաղում եմ ինքս ինձ հետ»
Ծանոթագրություններ
Կատեգորիա:Համացանցային ժարգոն Կատեգորիա:Համացանցային մեմեր
Պրիե (Էնայի գավառ)
Պրիե (Priez), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլեր Կոտրե կանտոնայի կազմի մեջ։ Կոմունայի շրջանը՝ Շատո Տիերի։
INSEE կոդը՝ 02622:
Բնակչություն
2010 թվականին բնակչությունը կազմել է 50 մարդ ։
Տնտեսություն
2010 թվականի տվյալներով 29 աշխատունակ բնակիչներից 22-ը (15-64 տարեկան) տնտեսապես ակտիվ են, 7-ը՝ պասիվ (ակտիվության ինդեքսը՝ 75,9 %, 1999 թվականին 70,4 % էր)։ 88 ակտիվ բնակիչներից 16-ը (9 տղամարդ և 7 կին) աշխատում են, գործազուրկ էր 6-ը (4 տղամարդ և 2 կին)։ 7 պասիվներից 0 աշակերտներ և ուսանողներ են, 2 -ը՝ թոշակառուներ, 5-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Ռիկարդո Բոֆիլ
Ռիկարդո Բոֆիլ (Ricardo Bofill Leví, ), իսպանացի (կատալոնացի) ճարտարապետ։ Իր պոստմեդեռնիստական նախագծերը ստեղծելիս ներշնչվել է կլասիցիզմի վարպետներ Պալլադիոյի, Մանսարի, Լեդուի աշխատանքներով։ Բոֆիլի այցեքարտերն են Բարսելոնա-Էլ Պրատ միջազգային օդանավակայանի, Բարսելոնայում Կատալոնիայի ազգային թատրոնի, Փարիզում Cartier և Christian Dior ընկերությունների գլխավոր գրասենյակների շենքերը, Տոկիոյի Shiseido Building և Չիկագոյի Dearborn Center երկնաքերները։
Կենսագրություն
Ծնվել է 1939 թվականի դեկտեմբերի 5-ին Բարսելոնայում, կատալոնական ընտանիքում։ Հայրը եղել է կատալոնացի հանրապետական, շինարար և նախագծող, մայրը եղել է հրեական ծագումով իտալացի։ Սովորել է Բարսելոնայի ֆրանսիական լիցեյում (Lycée Français de Barcelone) : Հետագայում ուսումը շարունակել է Բարսելոնայի համալսարանի Ճարտարապետության դպրոցում, մարքսիստական ցույցերին մասնակցելու ժամանակ հեռացվել է համալսարանից և փախել Շվեյցարիա։ Այնտեղ սովորել է Ժնևի գեղարվեստի համալսարանում(Université de Beaux-Arts Genève):
Կարիերա
17 տարեկան հասակում Բարսելոնայում ճարտարապետ Մանուել Նունիես Յանովսկու հետ Ռիկարդո Բոֆիլը ստեղծել է իր առաջին նախագիծը`«Տալիեր դե արկիտեկտուրան» («Taller de Arquitectura»): 1978 թվականին Նունիես Յանովսկին լքել է բյուրոն և 1981 թվականին հիմնադրել սեփական վարպետանոցը Փարիզում ։ Հիսուն տարվա ընթացքում «Taller de Arquitectura» ընկերությունը մշակել է ավելի քան 1.000 նախագիծ աշխարհի 56 երկրներում։
Տնտեսական ճգնաժամի և Իսպանիայում քաղաքական լարված մթնոլորտի պատճառով 1971 թվականին Ռիկարդո Բոֆիլը երկրորդ գրասենյակն է բացել Փարիզում։ 1979 թվականից հիմնականում աշխատել է Ֆրանսիայում։
2000 թվականից «Taller de Arquitectura»-ի շտաբ-գրասենյակը դարձյալ հիմնավորվել է Բարսելոնայում, իսկ գրասենյակը նախկինի պես շարունակում էր մնալ ընտանեկան բիզնես։ Չնայած նրան, որ ճարտարապետն աշխատել է տարբեր տեսակի նախագծերի շուրջ` տիպական և շքեղ, հիմնականում կենտրոցված է եղել սոցիալական բնակարանաշինական նախագծերի վրա։
Աշխատանքներ Եվրոպայում
1973-1975 թվականներին 19-րդ դարից լքված ցեմենտի գործարանը վերածվում է La Fabrica համալիրի։ Գործարանի հիմնական շենքի տեղում, որ ավերակների էր վերածվել, հայտնվում են մոտ 30 բունկերներ, ստորգետնյա անցուղիներ, այգիներ, գրասենյակներ, վարպետանոցներ, լաբորատորիաներ, արխիվներ, հսկայական ցուցասրահ` The Cathedral, որը նախատեսված էր համաժողովների, ցուցահանդեսների, համերգների անցկացման համար։ Համալիրի տարածքում էին գտնվում նաև Բոֆիլի տունը և հյուրերի համար նախատեսված սենյակները ։
1977 թվականին Ժոֆրեի նախկին զորանոցների տեղում սկսվել է Անտիգոնի շրջանի (Antigone) կառուցումը։ Այն նեոկլասիցիստական կառույց էր` դասական մոտիվների կիրառմամբ, ինչպիսիք են, օրինակ, ճակտոնն ու որմնասյունը։ Չնայած դա պանելային բնակելի համալիր է, սակայն միօրինակ ու միապաղաղ տեսք չունի։ Շրջանը գտնվում է Մոնպելիե (Ֆրանսիա) քաղաքի պատմական կենտրոնի ու Լեզ գետի միջև ։
1978 թվականին զբաղվել է Անդորայի Սանտուարիո դե Մերիչել տաճարի վերակառուցմամբ. 17-րդ դարում կառուցված տաճարը 1972 թվականին այրվել էր ժողովրդական տոնախմբության ժամանակ։ Վերակառուցման ընթացքում «Ricardo Bofill Taller de Arquitectura» գրասենյակի աշխատակիցները, հետևելով ռոմանական ճարտարապետության պատմական ավանդույթներին, առաջարկել են, սակայն, օբյեկտի ճարտարապետական նոր սկզբունք ։
1983 թվականին Բոֆիլը Փարիզի համար նախագծել է «Աբրաքսասի տարածություն» («Les Espaces d’Abraxas») բնակելի համալիրը, որը «նկարահանվել է» մի շարք ֆիլմերում ու երաժշտական տեսահոլովակներում, այդ թվում` Թերի Գալիմանի «Բրազիլիա» ֆիլմում ։
1992 թվականի Բարսելոնայի ամառային օլիմպիական խաղերի նախօրեին Բոֆիլն իր հայրենի քաղաքում մասնակցել է օլիմպիական շինությունների նախագծմանը, մշակել է նաև Բարսելոնայի օդանավակայանի տերմինալներն ու կարգավարների համար նախատեսված հատվածը ։ Այդ տարի նախագծված Բարսելոնայի օդանավակայանը Եվրոպական օդնավակայանների միավորման կողմից ճանաչվել է լավագույն նախագիծ ։ Օդանավակայանի նոր տերմինալը նույնպես նախագծվել է Բոֆիլի գրասենյակի կողմից ։
2009 թվականին Բոֆիլի նախագծով Բարսելոնայում կառուցվել է Hotel W-ն, որը 26-հարկանի շինություն է ափամերձ Nova Bocana հատվածում և հիշեցնում է առագաստ ։
Աշխատանքներ Ռուսաստանում
Բոֆիլն իր առաջին նախագիծը ԽՍՀՄ-ում փորձել է իրականացնել 1980-ական թվականների վերջին, սակայն աշխատանքների ընթացքում ֆրանսիացի ներդրողը ֆինանսական խնդիրներ է ունեցել, և նախագծի համար հատկացված տեղում կառուցվել է «Սմոլենսկի պասաժը» ։
2007 թվականին հաղթել է Սանկտ Պետերբուրգի մոտակայքում` Ստրելնայում Կոնգրեսի պալատի կառուցման համար հայտարարված մրցույթում ։ Սանկտ Պետերբուրգում Բոֆիլի նախագծերով կառուցվել են «Ալեքսանդրիա» բնակելի համալիրը Նովգորոդի փողոցում և Սմոլնու մայրուղու բնակելի համալիրը  ։
Ռիկարդո Բոֆիլի նախագծով ծրագրվել էր կառուցել Պերմ քաղաքի «Մեծ Սավինո» օդանավակայան, սակայն հրաժարվել են այդ նախագծից ։
2012 թվականի փետրվարին մտել է Մոսկվայի ագլոմերացիայի զարգացման հանձնաժողովի մեջ. նա առաջարկել է «Նոր Մոսկվան» «խելացի մեգապոլիս» դաձնել ։
2013 թվականին Պետերբուրգի հյուսիսում սկսվել է նաև Նովոօռլովսկի բնակելի համալիրի կառուցումը Ռիկարդո Բոֆիլի նախագծով ։
2014 թվականին մերձմոսկովյան Ելինո շրջանում մեկնարկել է "Flight City" (սկզբնական անվանումը` "Media City") նախագիծը, որը մշակվել էր Ռիկարդո Բոֆիլի գրասենյակում։ Սա էկոնոմդասի հեղինակային այն քիչ նախագծերից է, որ իրականացրել են օտարազգի ճարտարապետները Ռուսաստանում ։ 2014 թվականին Մոսկվայի Օստանկինո շրջանում սկսվել է նաև "Sky City"-ի շինարարությունը (սկզբնական անվանումը` "High City")  :
Արտաքին հղումներ
Կատեգորիա:Իսպանացի ճարտարապետներ
Հենրի Դավիթ
Կենսագրություն
Հենրի Մակարովը ծնվել է Ադրբեջանում, Լիլյա և Ռոլանդ Տեր- Մակարովների ընտանիքում։ Հենրիի հայրը սերում է հայկական և հրեական արմատներից՝ Տեր-Մակարյան-Խեյլովսկի։ Վերջին ժամանակների նրա հիշողություններից․
Երբ Հենրին 17 տարեկան էր, նրա հայրը մահացավ ավտովթարից ։ Հենրին մեծացել է Մոսկվայում, իսկ 11 տարեկանում ընտանիքով հայրենադարձվել են Իսրայել։ Դեռևս երեխա ժամանակ նա նկարահանվել է մանկական հաղորդումներում, նաև մասնակցել է եբրայերեն լեզվով ուսուցողական հաղորդումներին, որոնք ձայնագրվել են տեսաերիզներով։ Թել Ավիվի մշակույթի դպրոցում ստացել է միջնակարգ կրթություն, որտեղ էլ զբաղվել է թատրոնով։ Ծառայել է Իսրայելի պաշտպանության բանակի ռազմաօդային ուժերում։